Foto: Getty Images Roman Abramovich «Chelsi»ni boshqarishni to‘xtatdi. «Deyarli 20 yil davomida klub himoyachisi rolini bajardim. Har doim klub manfaatlarini ko‘zlab qarorlar qabul qilganman. Bu qadriyatlarga sodiqman. Shu bois bugun boshqaruvni «Chelsi» xayriya fondi vasiylariga topshiryapman. O‘ylaymanki, ular hozirda klub, futbolchilar, xodimlar va muxlislar manfaatlarini ko‘zlash uchun yaxshiroq holatda», — deydi Abramovich o‘z bayonotida. Rossiyalik milliarder «Chelsi»ni 2003 yilda 140 mln funtga sotib olgandi. Uning qo‘l ostida jamoa 21ta sovrinni qo‘lga kiritdi. Avvalroq turli xorijiy investorlar London klubini sotib olmoqchi ekani xabar qilingandi. «Chelsi» 1,9 mlrd yevroga baholangan.